Hajótörött
Vlagyimir, a hajótörött, már legalább 15 éve él egyedül egy lakatlan szigeten. Egyik reggel azt veszi észre, hogy közeledik egy hajó a sziget felé. Gyorsan meggyújtja a jelzőtüzet, integet, kiabál, ennek köszönhetően észre is veszik. A hajó lehorgonyozik, és egy csónak, benne néhány matrózzal elindul a partra. A parton az első tiszt átad Vlagyimirnek egy újságot, és ezt mondja neki: - A kapitány úr azt javasolja, hogy olvassa el, mik történnek manapság a világban, aztán döntse el, hogy megmentsük-e? 